เขตลาดกระบัง

ลาดกระบัง เป็นเขตการปกครองที่มีพื้นที่มากที่สุดเป็นอันดับที่ 2 ของกรุงเทพมหานคร (รองจากเขตหนองจอก) สภาพโดยทั่วไปเป็นท้องทุ่ง มีแหล่งชุมชนหนาแน่นทางทิศใต้และมีเขตนิคมอุตสาหกรรมทางทิศตะวันออกเฉียงเหนือของพื้นที่

**ที่ตั้งและอาณาเขต**
เขตลาดกระบังตั้งอยู่ทางทิศตะวันออกของกรุงเทพมหานคร มีอาณาเขตติดต่อกับเขตการปกครองข้างเคียงเรียงตามเข็มนาฬิกาดังนี้- ทิศเหนือ ติดต่อกับเขตมีนบุรีและเขตหนองจอก มีคลองลำนายโส คลองสองต้นนุ่น ลำรางคอวัง ถนนร่มเกล้า แนวแบ่งเขตการปกครองระหว่างเขตมีนบุรีกับเขตลาดกระบัง ลำรางศาลเจ้าพ่อต่วน ลำรางตาเสือ แนวคันนาผ่านถนนคุ้มเกล้า ลำรางตาทรัพย์ คลองบึงใหญ่ คลองลำกอไผ่ คลองลำมะขาม คลองลำปลาทิว (คลองขุดใหม่) คลองลำพะอง คลองกระทุ่มล้ม คลองลำตาอิน และคลองลำตาแฟงเป็นเส้นแบ่งเขต- ทิศตะวันออก ติดต่อกับอำเภอเมืองฉะเชิงเทรา (จังหวัดฉะเชิงเทรา) มีคลองหลวงแพ่งและคลองประเวศบุรีรมย์เป็นเส้นแบ่งเขต- ทิศใต้ ติดต่อกับอำเภอบางบ่อ อำเภอบางเสาธง และอำเภอบางพลี (จังหวัดสมุทรปราการ) มีคลองกาหลงและแนวแบ่งเขตการปกครองระหว่างกรุงเทพมหานครกับจังหวัดสมุทรปราการเป็นเส้นแบ่งเขต- ทิศตะวันตก ติดต่อกับเขตประเวศและเขตสะพานสูง มีคลองตาพุก คลองแม่จันทร์ คลองลำอ้อตัน (ลำบึงขวาง) และคลองลาดบัวขาวเป็นเส้นแบ่งเขต

**ประวัติศาสตร์**
เดิมเขตลาดกระบังเป็นพื้นที่การปกครองของเมืองมีนบุรีซึ่งเป็นเมือง (จังหวัด) หนึ่งในมณฑลกรุงเทพ มีชื่อเรียกว่า อำเภอแสนแสบ ต่อมาใน พ.ศ. 2470 ได้เปลี่ยนชื่อเป็น อำเภอลาดกระบัง เพื่อให้ตรงกับชื่อตำบลที่ตั้งที่ว่าการอำเภอ และใน พ.ศ. 2474 จังหวัดมีนบุรีถูกยุบมารวมกับจังหวัดพระนคร อำเภอลาดกระบังจึงย้ายมาขึ้นกับจังหวัดพระนครด้วย 
ในวันที่ 1 ตุลาคม พ.ศ. 2481 กระทรวงมหาดไทยได้ยุบอำเภอลาดกระบังลงเป็น กิ่งอำเภอลาดกระบัง ขึ้นกับอำเภอมีนบุรี เนื่องจากในขณะนั้นมีปริมาณงานไม่มากนักและมีจำนวนประชากรน้อย จนกระทั่งในวันที่ 6 มีนาคม พ.ศ. 2500 จึงได้รับการยกฐานะขึ้นเป็น อำเภอลาดกระบัง อีกครั้ง โดยได้โอนตำบลแสนแสบไปขึ้นกับอำเภอมีนบุรี และแบ่งพื้นที่บางส่วนของตำบลทับยาว มาจัดตั้งเป็นตำบลขุมทองใน พ.ศ. 2504
ต่อมามีประกาศคณะปฏิวัติรวมจังหวัดพระนครกับจังหวัดธนบุรีเข้าด้วยกันเป็นนครหลวงกรุงเทพธนบุรีและเปลี่ยนรูปแบบเป็นกรุงเทพมหานครใน พ.ศ. 2515 อำเภอลาดกระบังจึงเปลี่ยนแปลงฐานะเป็น เขตลาดกระบัง ตั้งแต่นั้น

**การแบ่งเขตการปกครอง**
เขตลาดกระบังแบ่งหน่วยการปกครองย่อยออกเป็น 6 แขวง ได้แก่

**ประชากร**

**การคมนาคม**
ทางสายหลักในพื้นที่เขตลาดกระบัง ได้แก่- ถนนมอเตอร์เวย์ ตั้งแต่คลองแม่จันทร์จนถึงสุดเขตกรุงเทพมหานคร- ถนนร่มเกล้า ตั้งแต่แยกลาดกระบังจนถึงทางเข้าสนามบินสุวรรณภูมิ- ถนนกิ่งแก้ว ตั้งแต่แยกกิ่งแก้วจนถึงสุดเขตกรุงเทพมหานคร- ถนนลาดกระบัง ตั้งแต่คลองตาพุกจนถึงคลองหัวตะเข้- ถนนสุวรรณภูมิ - ถนนเจ้าคุณทหาร ตั้งแต่ทางแยกต่างระดับเจ้ากรีฑาจนถึงแยกเจ้าคุณทหาร- ถนนฉลองกรุง ตั้งแต่ถนนลาดกระบังจนถึงคลองลำมะขาม- ถนนหลวงแพ่ง ตั้งแต่คลองหัวตะเข้จนถึงคลองกาหลง (สุดเขตกรุงเทพมหานคร)- ถนนขุมทอง-ลำต้อยติ่ง (หลวงแพ่ง 5) 
ส่วนทางสายรองและทางลัด ได้แก่- ทางหลวงแผ่นดินหมายเลข 3701 (คู่ขนานมอเตอร์เวย์ด้านซ้าย)- ทางหลวงแผ่นดินหมายเลข 3702 (คู่ขนานมอเตอร์เวย์ด้านขวา)- ถนนเคหะร่มเกล้าและซอยร่มเกล้า 24 (การเคหะร่มเกล้า)- ถนนพัฒนาชนบท 1- ถนนคุ้มเกล้า (คลองตาเสือ / ลำปลาทิว 3)- ถนนไอ ซี ดี (สถานีบรรจุและแยกสินค้ากล่อง)- ถนนเลียบคลองมอญ- ถนนหลวงพรตพิทยพยัต- ถนนเชื่อมคลองมอญ- ถนนประชาพัฒนา- ถนนสารีบุตร- ถนนสารีบุตร-ทับยาว- ถนนทับยาว- ซอยลาดกระบัง 54 (สุวรรณ 5)- ซอยร่มเกล้า 25 (วัดบำรุงรื่น)- ถนนประชาทร
ขนส่งมวลชนทางราง- สถานีลาดกระบัง ของ รถไฟฟ้าเชื่อมท่าอากาศยานสุวรรณภูมิ- สถานีรถไฟลาดกระบัง ของทางรถไฟสายตะวันออก

**สถานที่สำคัญ**
สถาบันเทคโนโลยีพระจอมเกล้าเจ้าคุณทหารลาดกระบัง
สถาบันการศึกษา- สถาบันเทคโนโลยีพระจอมเกล้าเจ้าคุณทหารลาดกระบัง- มหาวิทยาลัยกรุงเทพสุวรรณภูมิ
*โรงเรียนเตรียมอุดมศึกษาพัฒนาการ สุวรรณภูมิ- โรงเรียนพรตพิทยพยัต- โรงเรียนพร้อม- โรงเรียนเทพศิรินทร์ร่มเกล้า- โรงเรียนรัตนโกสินทร์สมโภชลาดกระบัง- โรงเรียนวัดลาดกระบัง- โรงเรียนวัดปากบึง- โรงเรียนวัดลานบุญ- โรงเรียนแดงเป้า (สิงสุขบูรณะ)- โรงเรียนสารสาสน์วิเทศร่มเกล้า- โรงเรียนมาเรียลัย
*โรงเรียนวัดราชโกษา
*โรงเรียนวัดขุมทอง
สถานีบรรจุและแยกสินค้ากล่อง ลาดกระบัง
วัด- วัดลาดกระบัง- วัดลานบุญ- วัดสังฆราชา- วัดทิพพาวาส- วัดปลูกศรัทธา- วัดราชโกษา- วัดพลมานีย์
*วัดขุมทอง
อื่นๆ- สวนพระนคร- ตลาดหัวตะเข้- นิคมอุตสาหกรรมลาดกระบัง- สวนนกธรรมชาติหลังนิคมอุตสาหกรรมลาดกระบัง- สถานีบรรจุและแยกสินค้ากล่อง ลาดกระบัง
*ตลาดเทิดไท
*โฮมโปรลาดกระบัง​

**อ้างอิง**

**แหล่งข้อมูลอื่น**
  เว็บไซต์สำนักงานเขตลาดกระบัง date=2016-04-15